19.1.2023
SK
Úradný vestník Európskej únie
L 17/77
VYKONÁVACIE NARIADENIE KOMISIE (EÚ) 2023/130 z 18. januára 2023, ktorým sa stanovujú pravidlá vykonávania nariadenia Európskeho parlamentu a Rady (EÚ) 2021/2115 týkajúce sa prezentácie obsahu výročnej správy o výkonnosti
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (1), a najmä na jeho článok 134 ods.
14 a článok 150 ods.
3,
keďže:
(1)
Nariadením (EÚ) 2021/2115 sa stanovuje právny rámec spoločnej poľnohospodárskej politiky (ďalej len „SPP“) na základe modelu vykonávania založeného na výkonnosti.
V uvedenom nariadení sa stanovujú špecifické ciele Únie, ktoré sa majú dosiahnuť prostredníctvom SPP.
V uvedenom nariadení sa vymedzujú typy intervencií, ako aj spoločné požiadavky Únie uplatniteľné na členské štáty, pričom sa členským štátom ponecháva flexibilita pri navrhovaní ich intervenčnej stratégie s cieľom zohľadniť ich miestne podmienky, potreby a vnútorné mechanizmy.
V uvedenom nariadení sa stanovuje, že členské štáty nesú väčšiu zodpovednosť za to, ako plnia špecifické ciele SPP a dosahujú cieľové hodnoty, a to aj zabezpečením súdržnosti početných nástrojov strategického plánu SPP.
(2)
V článku 128 nariadenia (EÚ) 2021/2115 sa stanovuje, že sa má zaviesť výkonnostný rámec, ktorý umožní podávanie správ, monitorovanie a hodnotenie výkonnosti strategických plánov SPP počas ich vykonávania vrátane pravidelného podávania správ okrem iného o výkonnosti a činnostiach monitorovania.
Podľa článku 129 písm.
b) a c) uvedeného nariadenia sú ciele výkonnostného rámca monitorovať pokrok pri dosahovaní cieľových hodnôt strategických plánov SPP a posúdiť intervencie strategických plánov SPP z hľadiska vplyvu, účinnosti, efektívnosti, relevantnosti a súdržnosti.
(3)
Podľa článku 134 nariadenia (EÚ) 2021/2115 a článku 9 ods.
3 písm.
b) a článku 10 nariadenia Európskeho parlamentu a Rady (EÚ) 2021/2116 (2) majú členské štáty ako základný prvok výkonnostného rámca predkladať výročnú správu o výkonnosti týkajúcu sa vykonávania strategického plánu SPP, ktorá obsahuje kvantitatívne a kvalitatívne informácie relevantné pre výkonnosť ich strategických plánov SPP.
(4)
S cieľom zabezpečiť, aby výročné správy o výkonnosti účinne reagovali na ciele výkonnostného rámca stanovené v článku 129 nariadenia (EÚ) 2021/2115, by ich štruktúra mala umožniť poskytovanie informácií relevantných pre výkonnosť vo vzťahu ku každému zo špecifických cieľov SPP a vo vzťahu k horizontálnym prvkom stanoveným v uvedenom nariadení, ktoré majú vplyv na vykonávanie strategického plánu SPP ako celku.
(5)
Podľa článku 124 ods.
3 písm.
a) a b) a článku 124 ods.
4 písm.
b) nariadenia (EÚ) 2021/2115 má monitorovací výbor skúmať pokrok dosiahnutý pri vykonávaní strategického plánu SPP a vydávať stanovisko k výročným správam o výkonnosti.
Výročná správa o výkonnosti by preto mala obsahovať všetky kvalitatívne a kvantitatívne informácie vrátane otázok, ktoré ovplyvňujú pokrok a výkonnosť strategického plánu SPP v danom finančnom roku, aby monitorovací výbor mohol vypracovať svoje stanovisko k výročnej správe o výkonnosti.
(1) Ú. v.
EÚ L 435, 6.12.2021, s. 1.
(2) Nariadenie Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v.
EÚ L 435, 6.12.2021, s. 187).